“વાત એમ છે, કે હું સાવચેતીનાં પગલાં લઉં છું. પણ રક્તપિત્તના મારા અનુભવના આધારે હું એટલું જાણું છું કે, કેટલાયે ડૉક્ટરો અને બીજા કર્મચારીઓ એની સારવાર કરી રહ્યા છે. એમાંથી ભાગ્યે જ કોઈ એકાદને તેનો ચેપ લાગ્યો હશે! સામાન્ય લોકો અને આ રોગ અંગે ઓછું જાણતા મેડિકલ વ્યવસાયમાં પડેલા અન્ય લોકોને સહજ રીતે જ એનો ડર લાગે છે. હવે તારા ભાઈ બાબતે કહું તો… એ આવે ત્યારે તેની સાથે, કે પછી બીજા કોઈ પણ સાથે, તારની આ વાડની સામસામે રહીને વાતચીત કરવી જ ઉચિત રહેશે. એ રીતે કોઈ જાતનો ડર નહીં રહે. મારી સાથેની વાત જુદી છે. હું તો તારો ડૉક્ટર છું.”